# data[].attributes.headline
Родината в две измерения (традиционно и съвременно)

# data[].attributes.subject
Родината в две измерения (традиционно и съвременно)

# data[].attributes.body
Клипът, който ще видите, е заснет в родния град на изпълнителката на песента „Родината“. Разпознахте ли града в текста и видеото?
1. Коя е фразата, която най-често се повтаря в текста на песента? Как мислите – защо е избрана от текстописеца?
2. Разкажете със свои думи как разбирате посланието на песента и клипа към нея. Сравнете го с това, което казва певицата Веси Бонева за причината за създаването на песента: "България е била винаги в сърцето ми. Гордея се с всички наши успели българи по света и у нас! Винаги, когато чуя звука на гайдата, настръхвам цялата. Това е код, чрез който се докосваме до миналото и историята, а България е много ценна за света за духовното развитие на много други страни по целия свят. Просто ние сме забравили всичко това и сега чрез нашата музика искам да напомня на родителите да обърнат малко повече внимание на това и да го предадат като усещане на нашите деца".

# data[].attributes.attachment_link.title
Веси Бонева - Родината [Official HD Video]

# data[].attributes.headline
На училище далеко от България (казус)

# data[].attributes.subject
На училище далеко от България (казус)

# data[].attributes.body
Представете си, че сте на мястото на главния герой в описаната ситуация. Прочетете внимателно текста и отговорете на въпросите след него.

Текстът описва неутрално конкретна ситуация и има незавършен финал. Целта е да обмислите възможните последствия от действията на главния герой.

Въпросите са формулирани така, че да ви насочат към детайлен анализ на ситуацията и нейното тълкуване от различни гледни точки.

# data[].attributes.attachment_link.title
На училище далеко от България (казус)

# data[].attributes.attachment_caption
Женска и мъжка национална носия от Северняшката фолклорна област

# data[].attributes.body
Изберете един от онлайн инструментите за рисуване, който умеете да използвате (напр. paint, paint 3D, paint.net или друг). Копирайте изображенията, довършете контурните линии и създайте собствена рисунка на женска и мъжка фигура, облечени в Северняшки национални носии.
Споделете резултата от вашата индивидуална работа. Наградете с добра българска дума авторите на най-успешни рисунки.

# data[].attributes.attachment_link.title
Носии от Северняшката фолклорна област

# data[].attributes.headline
Едно българско дете представя ...

# data[].attributes.subject
Едно българско дете представя ...

# data[].attributes.body
Имате възможност да разгледате презентацията на Йоан Симеонов, ученик от 5. клас в ОУ "Бачо Киро", Велико Търново. Съставете критерии, по които да оцените обективно представянето на част от материалното и нематериалното културно наследство на България. Споделете мненията си.
Какво бихте използвали от идеите на Йоан, в случай че трябва да изпълните същата задача – да представите уникалността на фолклорните области на България?

# data[].attributes.attachment_link.title
Български фолклорни области

# data[].attributes.headline
Фолклорните области на България

# data[].attributes.subject
Фолклорните области на България

# data[].attributes.body
Проучете информацията за фолклорните области на България, която е достъпна на адрес: https://maroesuperpich.wordpress.com/ и изпълнете условието в интерактивния работен лист.

# data[].attributes.attachment_link.title
Фолклорни области на България

# data[].attributes.attachment_link.description
Подредете имената на народните хора, песните и носиите в колоната с името на фолклорната област към която се отнасят.

# data[].attributes.headline
Паметни български места в чужбина

# data[].attributes.subject
Паметни български места в чужбина

# data[].attributes.body
Извън днешните държавни граници на България има места на българската памет, които са свързани с  наследството от Средновековието, от времето на Османската империя и Българското възраждане. Друга част от тях са в памет на множество българи, прославили името на страната ни в Европа и по света. Тази българска културна територия е означена с паметници и паметни плочи.
Изпълнете индивидуално условието в интерактивния работен лист.
Обсъдете заедно кое е най-близкото до вашето местоживеене в момента място, което свързвате с българската памет?

# data[].attributes.attachment_link.title
Български места на паметта

# data[].attributes.attachment_link.description
Представяме ви част от „българските места“ в различни страни и континенти. Опитайте да разпознаете паметниците от снимките. Свържете ги с текста-описание, който им съответства.

# data[].attributes.headline
Оживяла легенда чрез спектакъла "Мистерията Еньовден" на Нешка Робева

# data[].attributes.subject
Оживяла легенда чрез спектакъла "Мистерията Еньовден" на Нешка Робева

# data[].attributes.body
“Мистерията Еньовден” разказва легендата за един от най-мистичните български празници. Разкрива красивата история за любовта, за сблъсъка между доброто и злото, за старото и новото. Образите на самодивите и змейовете се докосват, потопени в тайнството на огромната сияйна луна.

“Мистерията Еньовден” е приказка за красотата на народните традиции и вярвания, каквито са били в древното минало, каквито са съхранени до днес и каквито ще бъдат утре. Спектакълът е завет и за младото поколение. Сред внушителния брой музиканти, танцьори и акробати в спектакъла на Нешка Робева са Десислава Добрева, Звездомир Керемидчиев от АХАТ и Васил Михайлов.

Сцената, декорите, звукът, осветлението, визуалните ефекти, 3D проекциите правят представлението сравнимо с едни от най-големите шоу спектакли, създавани някога.

Изгледайте видеото, което съчетава фрагменти от две от действията на спектакъла, и споделете разсъжденията си по следните въпроси:

1.     Коя е първата емоция, която изпитвате, докато гледате записа на представлението?

2.     Кои от традициите, свързани с народния обичай Еньовден, са акценти в тяхното пресъздаване чрез езика на изкуството?

3.     Кои са причините спектакълът да е оценен като истинска революция за българската сцена?

4.     Той е успешно представен в множество страни в Европа, Южна и Северна Америка. Опитайте да го „погледнете“ с очите на чужденец. Каква представа за българската традиционна и съвременна култура създава?

# data[].attributes.attachment_link.title
Мистерията Еньовден / The Midsummer mistery

# data[].attributes.headline
Виртуална разходка в Музей "Сарафкина къща", Велико Търново

# data[].attributes.subject
Виртуална разходка в Музей "Сарафкина къща", Велико Търново

# data[].attributes.body
Всеки един от вас е "пратеник" на България в страната, където живее в момента. В същото време е въпрос на личен избор дали и как ще представяте страната ни пред хората, с които общувате най-често.
Разгледайте информационния ресурс, който сме ви споделили. Той позволява да "посетите" от разстояние една от къщите във възрожденската част на град Велико Търново.
Разделени в три екипа влезте в ролята на екскурзоводи, които разказват на виртуални посетители – ваши връстници, за:
Екип 1: Външния вид и интериора на възрожденската къща
Екип 2: Българските народни занаяти от Възраждането
Екип 3: Градския бит на българите от Търновския край през XVIII – XIX век.
Докато всеки от екипите представя резултата от своята работа и ви води по част от виртуалния маршрут, останалите сте в ролята на посетители-чужденци. Имате право да задавате въпроси или да изразявате впечатления.

# data[].attributes.attachment_link.provider_name
Музей Сарафкина къща : Южна фасада